
PËR NJË NDRYSHIM NË LIGJIN NR.8438, DATË 28.12.1998 
“PËR TATIMIN MBI TË ARDHURAT”, TË NDRYSHUAR

Në mbështetje të neneve 78, 83 pika 1 dhe 155 të Kushtetutës, me propozimin e Këshillit të Ministrave, 

K U V E N D I
I REPUBLIKËS SË SHQIPËRISË

V E N D O S I:

Në ligjin nr.8438, datë 28.12.1998 “Për tatimin mbi të ardhurat”, të ndryshuar, bëhet ky ndryshim:

Neni 1

Pika 1 e nenit 32/3 ndryshohet si më poshtë:
 “1. Shkalla tatimore e tatimit të thjeshtuar mbi fitimin është 1,5 për qind.”.

Neni 2

Diferencat  që mund të krijohen nga veprimi i këtij ligji, krahasuar me planifikimin e vitit 2005 për buxhetin e pushtetit vendor, do të kompensohen nga Ministria e Financave nëpërmjet grantit.

Neni 3

Ky ligj hyn në fuqi 15 ditë pas botimit në Fletoren Zyrtare.

Shpallur me dekretin nr.4682, datë 1.11.2005 të Presidentit të Republikës së Shqipërisë, Alfred Moisiu

PËR NJË NDRYSHIM NË LIGJIN NR.8978, DATË 12.12.2002 “PËR TAKSËN VENDORE PËR BIZNESIN E VOGËL”, I NDRYSHUAR ME LIGJIN NR.9327, DATË 6.12.2004

Në mbështetje të neneve 78, 83 pika 1 e 155 të Kushtetutës, me propozimin e Këshillit të Ministrave, 

K U V E N D I
I REPUBLIKËS SË SHQIPËRISË

V E N D O S I:

Në ligjin nr.8978, datë 12.12.2002 “Për taksën vendore për biznesin e vogël”, i ndryshuar me ligjin nr.9327, datë 6.12.2004, bëhet ky ndryshim:
Neni 1

Tabela 1, e përcaktuar në pikën 4 të nenit 5 të ligjit nr.8978, datë 12.12.2002 “Për taksën vjetore për biznesin e vogël”, zëvendësohet me tabelën 1 bashkëlidhur këtij ligji.
	
Neni 2

Diferencat që mund të krijohen nga veprimi i këtij ligji, krahasuar me planifikimin e vitit 2005 për buxhetin e pushtetit vendor, do të kompensohen nga Ministria e Financave nëpërmjet grantit.

Neni 3

Ngarkohet Ministri i Financave të nxjerrë udhëzimet përkatëse për zbatimin e këtij ligji.

Neni 4

Ky ligj hyn në fuqi 15 ditë pas botimit në Fletoren Zyrtare.

Shpallur me dekretin nr.4683, datë 1.11.2005 të Presidentit të Republikës së Shqipërisë, Alfred Moisiu

Tabela 1

Nivelet treguese të taksave vendore për biznesin e vogël (në mijë lekë në vit)

	
Nr.
	
Tipi i biznesit
	Kat.1
	Kat.2
	Kat.3

	
	
	Ishte
	Bëhet
	Ishte
	Bëhet
	Ishte
	Bëhet

	A
	Shitje me pakicë
	60
	30
	20
	10
	15
	7,5

	B
	Shitje me shumicë
	60
	30
	20
	10
	15
	7,5

	C
	Prodhim
	35
	17,5
	15
	7,5
	10
	5

	Ç
	Shërbime
	20
	10
	10
	5
	10
	5

	D
	Profesione të lira
	45
	22,5
	30
	15
	15
	7,5

	DH
	Ambulant
	15
	7,5
	10
	5
	10
	5

	E
	Transport
	
	

	1
	Transport pasagjerësh
	Ishte
	Bëhet

	
	Automjete deri me 5 vende
	35
	17,5

	
	Automjete deri me 6-9 vende
	70
	35

	
	Automjete me 10-25 vende
	80
	40

	
	Automjete me 26-42 vende
	90
	45

	
	Automjete me mbi 42 vende
	95
	47,5

	2
	Transport mallrash
	
	

	
	Automjete deri në 2 tonë
	55
	27,5

	
	Automjete 2-5 tonë
	80
	40

	
	Automjete 5-10 tonë
	95
	47,5

	
	Automjete 10-16 tonë
	100
	50

	
	Automjete mbi 16 tonë
	150
	75

	3
	Transport ujor
	
	

	
	Transport detar, brenda vendit
	110
	55

	
	Transport në liqene, brenda vendit
	95
	47,5

	
	Varka për shëtitje
	30
	15


Kat.1: Bashkitë: Tiranë e Durrës;
Kat.2: Bashkitë: Shkodër, Korçë, Vlorë, Sarandë, Gjirokastër, Elbasan, Fier, Lushnjë, Pogradec, Berat, Lezhë, Kavajë;
Kat.3: Të gjitha bashkitë e tjera.
Në komuna, niveli tregues i taksës është 50 për qind e nivelit të tij tregues për çdo kategori.


Dekret
Nr. 4685, datë 7.11.2005

Për lirim ambasadori

Në mbështetje të nenit 92 pika dh të Kushtetutës, me propozim të Kryeministrit,

Dekretoj:

Neni 1

Zoti Bashkim Zeneli, lirohet nga detyra e Ambasadorit të Jashtëzakonshëm dhe Fuqiplotë të Republikës së Shqipërisë në Republikën e Greqisë, si dhe i hiqet akreditimi si Ambasador jorezident i Republikës së Shqipërisë në Republikën e Qipros dhe në Republikën e Tunizisë.

Neni 2

Ky dekret hyn në fuqi menjëherë.

Presidenti i Republikës
Alfred Moisiu


Dekret
Nr.4686, datë 7.11.2005

Për emërim ambasadori

Në mbështetje të nenit 92 pika dh, dhe 93 të Kushtetutës, me propozim të Kryeministrit,

Dekretoj:

Neni 1

Zoti Vili Minarolli, emërohet në detyrën e Ambasadorit të Jashtëzakonshëm dhe Fuqiplotë të Republikës së Shqipërisë në Republikën e Greqisë, si dhe akreditohet Ambasador i Jashtëzakonshëm dhe Fuqiplotë jorezident i Republikës së Shqipërisë në Republikën e Qipros dhe Republikën e Tunizisë.

Neni 2

Ky dekret hyn në fuqi menjëherë.

Presidenti i Republikës
Alfred Moisiu

Dekret
Nr.4687, datë 7.11.2005

Për lirim ambasadori

Në mbështetje të nenit 92 pika dh të Kushtetutës, me propozim të Kryeministrit,

Dekretoj:

Neni 1

Zoti Leontiev Çuçi, lirohet nga detyra e Ambasadorit të Jashtëzakonshëm dhe Fuqiplotë të Republikës së Shqipërisë në Konfederatën e Zvicrës, si dhe i hiqet akreditimi si Ambasador jorezident i Republikës së Shqipërisë në Principatën e Lihtenshteinit.

Neni 2

Ky dekret hyn në fuqi menjëherë.

Presidenti i Republikës
Alfred Moisiu


Dekret
Nr.4688, datë 7.11.2005

Për emërim ambasadori

Zoti Mehmet Elezi, emërohet në detyrën e Ambasadorit të Jashtëzakonshëm dhe Fuqiplotë të Republikës së Shqipërisë në Konfederatën e Zvicrës, si dhe akreditohet Ambasador i Jashtëzakonshëm dhe Fuqiplotë jorezident i Republikës së Shqipërisë në Principatën e Lihtenshteinit.

Neni 2

Ky dekret hyn në fuqi menjëherë.

Presidenti i Republikës
Alfred Moisiu



Vendim
Nr.664, datë 26.10.2005

Për një shtesë fondi në buxhetin e vitit 2005, miratuar për akademinë e shkencave, për financimin e konferencës ndërkombëtare shkencore “Gjergj KastriotI Skënderbeu dhe Europa”

Në mbështetje të nenit 100 të Kushtetutës, të neneve 21 e 27 të ligjit nr.8379, datë 29.7.1998 “Për hartimin dhe zbatimin e Buxhetit të Shtetit të Republikës së Shqipërisë” dhe të neneve 7 e 10 të ligjit nr.9339, datë 23.12.2004 “Për Buxhetin e Shtetit të vitit 2005”, me propozimin e Kryeministrit, Këshilli i Ministrave
Vendosi:

1. Akademisë së Shkencave, në buxhetin e miratuar për vitin 2005, t’i shtohet fondi prej  2 000 000 (dy milionë) lekësh, për financimin e konferencës ndërkombëtare shkencore “Gjergj Kastrioti Skënderbeu dhe Europa”, që do të zhvillohet në Tiranë, më datat 2-3 dhjetor 2005, në kuadër të përkujtimit të 600-vjetorit të lindjes së heroit kombëtar, Gjergj Kastrioti Skënderbeu.
2. Ky fond të përballohet nga fondi rezervë i Këshillit të Ministrave.
3. Ngarkohen Ministri i Financave dhe kryetari i Akademisë së Shkencave për zbatimin e këtij vendimi.
Ky vendim hyn në fuqi pas botimit në Fletoren Zyrtare.

Kryeministri
Sali Berisha  

Vendim
Nr.666, datë 26.10.2005

Për disa ndryshime në vendimin nr.459, datë 23.9.1999 të Këshillit të Ministrave “Për krijimin e Komitetit shtetëror për kultet”, 
të ndryshuar

Në mbështetje të neneve 10 e 100 të Kushtetutës, të nenit 10 të ligjit nr.9000, datë 30.1.2003 “Për organizimin dhe funksionimin e Këshillit të Ministrave” dhe të neneve 124 e 128 të ligjit nr.8485, datë 12.5.1999 “Kodi i Procedurave Administrative të Republikës së Shqipërisë”, me propozimin e zëvendëskryeministrit, Këshilli i Ministrave

Vendosi:

Në vendimin nr.459, datë 23.9.1999 të Këshillit të Ministrave, të ndryshuar, të bëhen këto ndryshime:
1. Paragrafi i dytë i pikës 1, ndryshohet si më poshtë vijon:
“Komiteti Shtetëror për Kultet është institucion qendror, person juridik, në varësi të Ministrit të Turizmit, Kulturës, Rinisë dhe Sporteve.”.
2. Paragrafi i parë i pikës 2, ndryshohet si më poshtë vijon:
“Komiteti Shtetëror për Kultet ka përgjegjësitë e mëposhtme:”.
3. Pika 3 ndryshohet si më poshtë vijon:
“3.Komiteti Shtetëror për Kultet përbëhet nga kryetari dhe katër anëtarë. Kryetari i Komitetit Shtetëror për Kultet dhe anëtarët e këtij komiteti, të cilët propozohen nga kryetari, emërohen nga Ministri i Turizmit, Kulturës, Rinisë dhe Sporteve. Për emërimin e përbërjes së Komitetit Shtetëror për Kultet, Ministri i Turizmit, Kulturës, Rinisë dhe Sporteve dhe kryetari i tij marrin parasysh dhe ruajnë parimet e asnjanësisë shtetërore dhe të barazisë së bashkësive fetare, si dhe faktin, që struktura e komitetit të reflektojë realisht identitetin dhe vlerat e bashkësive fetare.
Struktura, organika dhe rregullorja e veprimtarisë së Komitetit Shtetëror për Kultet miratohen nga Kryeministri, me propozimin e Ministrit të Turizmit, Kulturës, Rinisë dhe Sporteve.”.
Ky vendim hyn në fuqi pas botimit në Fletoren Zyrtare.

Kryeministri
Sali Berisha

